OpenLLM-France/wikimedia huggingface dataset:
# Eugenia Iriondo

Eugenia Iriondo Astarloa (Eibar, Gipuzkoa, 1901eko apirilaren 3a- ib., 1983ko urriaren 18a) erraketista profesionala izan zen.
Eibarresa goitizenez jokatu zuen pilotan.
Madrilgo, Kubako, Bartzelonako eta Sevillako frontoietan jardun zuen 12 urtez.

## Bizitza

Eugenia Arrateko Partxua baserrian jaio zen eta auzoko pilotalekuan hasi zen esku huskako pilotan zaletzen.

### Erraketista ibilbidea

Nerabe zela, neskame joan zen Madrilera, eta aldi berean Madrid pilotalekuko erraketisten eskolan hasi zen ofizioa ikasten. 1919an pilotaleku berean egin zuen debuta profesional gisa, eta gailendu zen pilotarietariko bat izan zen.Madrilgo Moderno frontoian ere jokatu zuen. Handik hiru urtera Kubara joateko aukera izan zuen eta Leerdam baporean abiatu zen Habana-Madrid pilotalekua inauguratu berrian jokatzera.
1928an itzuli egin zen eta Bartzelonako eta Sevillako pilotalekuetan jokatu zuen, denboraldi bana. 1930ean Roberto Cruz Elorza pilotariarekin Arraten ezkondu eta Madrilera joan ziren bizitzera.Hurrengo urteetan Madrid pilotalekuan jarraitu zuen jokatzen.

### Erraketari agur

Euskal erraketista nabarmenetakoa kontsideratuta, hamabi bat urtez profesionala izan ondoren, Roberto eta Miren seme-alabak jaio zirenean erraketari agur esan zion. Gerra Zibila hasi zenean, familia Eibarrera itzuli zen eta, erbestealdi gorabeheratsuaren ondoren, bi urtez Donostian bizi izan ziren. Bizitzako azken urteetan, Eibarresa jaioterriko Gorosta-Abeletxe bere baserrira itzuli zen, eta hil arte han bizi izan zen.

### Merezimenduak

2003an, Gernikako Euskal Herria museoan, Emakumea eta euskal pilota. Mujer y pelota vasca izeneko erakusketan, Eibarresak aipamena jaso zuen.

## Erreferentziak

* ↑ «Emakume erraketistak - Aintzinako lanbideak» ORAIN Gipuzkoa (Noiz kontsultatua: 2020-04-03).
* ↑ (Gaztelaniaz) https://www.diariovasco.com/v/20131019/alto-deba/raquetistas-eibarresas-presentes-exposicion-20131019.html
* ↑ http://www.bizkaia.eus/home2/Archivos/DPTO4/Noticias/Pdf/CATALOGO%20P%20WEB.PDF?hash=e2d37df3caa459ffeb347e5c65ae414a
* ↑ Begetalak. (2016-11-21). «DENOK PILOTARI: BILAKAERA» DENOK PILOTARI (Noiz kontsultatua: 2020-04-03).
* ↑ (Gaztelaniaz) «Emakumea eta euskal pilota. Mujer y pelota vasca» Apuntes de etnografía 2018-06-08 (Noiz kontsultatua: 2020-04-03).
* ↑ (Gaztelaniaz) «Las raquetistas» La pelota vasca en Madrid 2014-01-30 (Noiz kontsultatua: 2020-04-03).
* ↑ (Gaztelaniaz) Noticias, Diario de. «Historia de la pelota femenina, ¿la conoces?» www.noticiasdenavarra.com (Noiz kontsultatua: 2022-02-25).
* ↑ «'Emakumea eta Euskal Pilota' erakusketa ikusgai Euskararen Etxean - Uriola.eus» uriola.eus (Noiz kontsultatua: 2020-04-03).
* ↑ (Gaztelaniaz) https://www.elcorreo.com/vizcaya/v/20131023/costa/mujer-pelota-llegan-euskal-20131023.html

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q59290051
# Eugenia Charles

Mary Eugenia Charles (Pointe Michel, Dominika, 1919ko maiatzaren 15a - Fort-de-France, Martinika, 2005eko irailaren 6a) dominikar politikaria izan zen. 1980ko uztailaren 21a eta 1995eko ekainaren 14a bitartean Dominikako Commonwealtheko lehen ministroa izan zen, herrialdeko historiako aurreneko emakume lehen ministroa.

## Kanpo estekak

* Datuak: Q258685
* Multimedia: Eugenia Charles / Q258685
# Eugenia Martín Mendizabal

María Eugenia Martín Mendizabal (Gasteiz, 1959ko otsailaren 12a) arabar kazetari eta politikaria da.
Lanbidez Gizarte segurantzaren teknikaria, 1996 eta 1997 artean Arabako gobernadore zibil izendatu zuten. PPren zerrendetan Espainiako Diputatuen Kongresuan egon zen lau urtez.
# Europatik NBAra Joandako Jokalari nagusienak

Hau, Europako ligetatik [[Ameriketako Estatu Batuak|Ameriketako Estatu Batuetako NBA txapelketara joandako Europar saskibaloi jokalari nagusienen zerrenda da.

## Ikus, gainera

* NBA

## Kanpo estekak

| Jokalaria | ACB taldea | NBA taldea | Urtea |
| Drazen Petrovic | Real Madrid | Portland Trail Blazers | 1989 |
| Arvydas Sabonis | Real Madrid | Portland Trail Blazers | 1995 |
| Pau Gasol | F.C Bartzelona | Memphis Grizzlies | 2001 |
| Andres Nocioni | Tau Baskonia | Chicago Bulls | 2004 |
| Jose Calderon | Tau Baskonia | Toronto Raptors | 2005 |
| Luis Scola | Tau Baskonia | Houston Rockets | 2007 |
| Rudy Fernandez | DKV Joventut | Portland Trail Blazers | 2008 |
* Datuak: Q12257432
# Europe (Paris)

    Beste esanahietarako, ikus «Europe (Parisko metroa)».
Europe (32), Frantziako Paris hiriburuan dagoen auzo bat da, Élysée (8) barrutian. 1999ko erroldaren arabera 18.606 biztanle zituen.
Izena auzo honen erdigunean dagoen Europa plazari zor dio.

## Ondarea

* Europa plaza
* Monceau parkea
* Square Marcel-Pagnol
* Saint-André-de-l'Europe eliza
* San Agustin eliza
* Cernuschi museoa
* Jacquemart-André museoa
* Nissim-de-Camondo museoa

## Ikus, gainera

* Europe (Parisko metroa)

## Kanpo estekak

* Datuak: Q1037632
* Multimedia: Quartier de l'Europe / Q1037632
# Europarrek ezagutzen zituzten lurraldeak XV.mendean

XV.mendeaaren hasieran, Europarrek Europa eta Mediterraneoaren eta Itsaso beltzaren inguruko lurraldeak soilik ezagutzen zituzten ondo.
Bazekiten lurralde gehiago zeudela (India,Txina eta Japonia), Erdi aroko hainbat bidaiarik bidaiak egin zituztelako, (Marco Polo, adibidez) eta merkataritza-bideak zeudelako, zeta, espeziak eta beste produktu batzuk salerosteko.Hala ere,
lurralde horiei buruzko ezaguera ez zen batere zehatza.
Munduko gainerako lurraldeak ezezagunak ziren Europako bizatanlerientzat. Afrika eta Asia barrualdeko lurraldeei buruz ez zekiten ia ezer, eta ez zuten amerikaren eta Ozeaniaren berririk.

## Fra Mauro

Fra Mauro, monje eta kartografo veneziar bat izan zen. Bere lan taierra San Michele Di Murunoko monasterioan aurkitzen zen. 1457. urtean, mapa ikaragarri bat egin zuen eta zehastasun osokoa zen. Gaur egun, mapa hori Fra mauro mapa moduan ezagutzen da. Beraren bi mapa oraindik daude, horietako bat robert almagiak aurkitu zuen baina 1984.urtean subasta baten bidez saldu egin zen.

## Marco Polo

Esploratzaile eta merkatari veneziarra izan zen. Bere aita eta bere osabarekin hasi zen bidaia orienterantz 1255.urtean. 1271. urtean, Gregoria X. baimenarekin beraien bigarren bidaia hasi ziren egiten polo familiak,Marco kontuan hartuta, Alemania eta Israel gurutzatu zituzten eta gero Georgiarantz joan ziren eta gero golko persikora joan ziren. Ortik, Iparralderantz joan ziren, Persia gurutzatu ziren eta gero Asia barrurantz sartu ziren. Lob Nor inguratzen duten Basamortuak gurutzatu ondoren Kancheura iritzi ziren. Han, urte bat geratu ziren eta komertziora dedicatu ziren.

## Juan de la Cosa

nabigatzaile espainiar bat zen eta oso ospetsua egin zen Ameriketako 7 bidaietara joan zelako eta berak marraztu zuelako oraindik kontzarbatzen den Ameriketako maparik zaharrena. Paper garrantztsua izan zuen lehenengo eta bigarren bidaian Kristobal Kolonekin eta 1499. urtean piloto nagusia izan zen Alonso Ojedaren espedizioan.

## Americo vespucio

Portugaleko erresumarako eta gaztelako koroarentzako lan egin zuen italiar nabigatzaile bat zen. Bera izan zen konturatu zena Kristobal Kolonek deskubritutako lurraldeak biltzen, kontinente berri bat sortzen zela. Horregaitik, Martín Waldseemüllerek beraren mapari America izena jarri zion, juanen ohorez.

## Pinzon anaiak

Martín Alonso,Vicente Ñáñez, Francisco Martín anaiak ziren eta hauek Kristobal Kolonen lehen bidaian parte hartu zuten. hulbakoak ziren eta lehenengo bidai horretan Amerika aurkitu zuten

## Kristobal Kolon

Nabigatzailea,Kartofagoa eta gobernatzailea izan zen gaztelako koroaren menpe. Ezaguna da Amarika aurkitu zuelako 1492.urtean. Esaten da Genobakoa zela baina diskutitzeko gaia da. Polemika hau dator bere semea hernan Kolonek ez zuelako esan nongoa zen eta horregaitik jendeak pentsatzen du Katalana, Judioa, Galiziarra edo Portugesa.
Hauek guztiak nabigatzaileak bakarrik ziren eta hauek bakarrik ezagutzen zituzten lurraldeak eta haiei esker ere guk ezagutzen ditugu.
# Europe (Parisko metroa)

    Beste esanahietarako, ikus «Europe (Paris)».
Europe —Simone Veil azpititulua duena— Parisko metroaren geltokia da, Paris udalerriko 8. barrutian kokatuta dagoena.

## Ikus, gainera

* Parisko metroa
* Parisko metroaren geltokiak
* 3. linea (Parisko metroa)
* Europe (Paris)
* Simone Veil

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q766618
* Multimedia: Europe (Paris Metro) / Q766618
# European Association for Artificial Intelligence

European Association for Artificial Intelligence (Adimen Artifizialerako Europako Elkartea, EurAI) (lehen European Co-ordinating Committee for Artificial Intelligence (ECCAI)) adimen artifizialaren Europako komunitatea biltzen duen organoa da. Adimen artifizialaren azterketa, ikerketa eta aplikazioa sustatzea da EurAIren helburua. 1982an sortu zen.
Wolfgang Bibel izan zen EurAIren lehendakari sortzailea.

## Jarduerak

Bi urterik behin, EurAIk, bere kide den elkarteetako batekin batera, Adimen Artifizialaren Europako Konferentzia (ECAI) egiten du. Konferentzia hori arlo horretako Europako konferentzia nagusia bihurtu da.

## Kideen lanaren aitortza

Elkartearen arabera, EurAI Fellows programa sortu zen, "Europan adimen artifizialaren (AI) arloan ekarpen esanguratsuak eta iraunkorrak egin dituzten pertsonak aintzatesteko". 1999az geroztik funtzionatzen du.

## Doktore-tesi saria

EurAIk babesten duen Adimen Artifizialeko tesien Saria 1998az geroztik eman da
Mikel Artetxe Zarauztarrak jaso zuen tesi onenarentzako saria 2021ean "Itzulpen automatiko gainbegiratu gabea / Unsupervised Machine Translation" izenburuko bere tesiarengatik.

## Erreferentziak

* ↑ Archived copy. .
* ↑ Mikel Artetxeri Europako tesien saria Adimen Artifizialean – Hizkuntza-teknologiak, Ixa Taldearen bloga. (Noiz kontsultatua: 2022-04-24).
* ↑ «Adimen Artifizialerako Europar Elkarteak Mikel Artetxeren tesia saritu du» sustatu.eus (Noiz kontsultatua: 2022-04-24).
* ↑ «Mikel Artetxeren doktore tesia saritu dute Europan» El Correo 2021-08-18 (Noiz kontsultatua: 2022-04-24).

## Kanpo estekak

* EurAIren webgunea
* EuAIko kide diren sozietateak
* Datuak: Q3060768
# Europarentzat Konstituzio bat eratzen duen Ituna

Europarentzat Konstituzio bat eratzen duen Ituna, Europako Konstituzioa edo Europar Batasuneko Konstituzioa izenez ezaguna, Europan egin zen konstituzio saiakera bat izan zen. Herrialde batzuetan (besteak beste, Espainian) honen alde edo aurkako erreferendumak egin eta gero, herritar askoren ezetza zela eta, itun hau bertan behera geratu zen.
2004ko urriaren 29an sinatu zuten EBko estatukideen gobernuek. Itunaren zeregina edo helburua, hogeita bost herrialdeek batera lan egitea eta demokrazian dena erabakitzea zen. Konstituzio honek eraginkorra, gardena eta demokratikoa izan behar zuen. Horrexegatik lehen zegoen itunak (Parisko Ituna eta Erromako itunetatik hasita eta Nizako Ituneraino) ordezkatzea erabaki zuten, eta horren ordez Europarentzat konstituzio bat ezartzen duen ituna jarri zuten. Europar konstituzioaren baloreak definitzen ditu, bere egitura instituzionala antolatzen du. Batasunaren gaitasuna zehazteko konstituzioaren ekintza automatikoki mugatzen du. Baina Batasuna bakarrik lan egiten du helburua nazionalki, eskualdeka edota gure herrialdetik lortzen bada. Konstituzioa idatzi zutenak; Europako hainbat nazio, parlamentarioen eta gobernuen ordezkarien konbentzioa eta Europako Batzordeak erabaki zuten itun hau sinatzea. 2004ko ekainean bildu ziren hogeita bost herrialdeak, eta azkenean urrian sinatu zuten ituna.
Europarentzat ezartzen duen ituna 448 artikuluez dago osatua, eta harren barruan lau ataletan banatua. Hauexek dira lau atal horiek:
* Oinarrizko xedapenak: Europar Batasunaren definizioa, gaitasunak eta erabakiak hartzeko prozedura.
* Oinarrizko eskubideen gutuna.
* Batasunaren funtzionamendu eta politika.
* Berrikuspenaren eta adopzioaren prozedura.
Konstituzioa, Europar Batasuna definitzen du batasun demokratiko bat bezala herritarrentzat irekia dagoena. Hori egin eta gero, EBko balioak aldarrikatzen ditu. Dokumentu honek esaten du, Batasuna inspiratzen dela "Europaren herentzia kultural, erlijioso eta humanistan" oinarritzen dela, eta beraz, balio unibertsalak defentsarien; askatasuna, demokrazia, giza eskubideak, berdintasuna eta zuzenbide-estatua. EB nahi duena printzipalki da irekia egotea errespetatzen duten herrialdeetan. Azkenean, konstituzioa argi eta garbi esaten du herritarren batasuna dela, estatuekin batera. Konstituzioa baieztatzen eta zehazten dute polita:
* Barne merkatuan mugarik ez.
* Zirkulatzeko eta egoitza askatasuna.
* Lehiaketa.
* Dirua.
* Eskualdeen arteko aldea garatzeko murriztu gabe.
* Bera ezartzen ditu helburuak, baina bere edukiak definitu gabe.
Beste alde batetik, bidea irekitzen zion demokrazia zuzen forma bati.

## Ikus, gainera

* Europako konstituzioa onartzeko erreferenduma Espainian

## Kanpo estekak

* Datuak: Q189066
* Multimedia: European Constitution / Q189066
# Europa–Marne geltokia

Europa–Marne Lapurdiko autobus geltoki bat da, Biarritz udalerriko Larochefoucauld auzoan kokatuta dagoena.
Geltokia 2019ko irailaren 2an ireki zen.

## Sarbideak

* Marne hiribidea, 133

## Historia

Geltokia 2019ko irailaren 2an ireki zen jendearentzat, Tram'Busaren T1 linearen trazatuaren zati gisa.
Lehenago "Aguilera" bezala ezagutzen zen.

## Zerbitzuak
### Hiriko autobusa

iea  5. linea (Txik Txak)BIARRITZIrati 7 46  • Goroldio • Biarritzeko industrialdea • Iratiko industrialdea • Atabal • Biarritzeko geltokia 3 4 6 38 46 51 52 51  • Buloñako basoa • Francis Jammes • Larue de Charlus • Notari • Chevigné • Petrikota • Larrepuntta • Done Mikele • Tamaris • Done Martiri • Hiru itturriak • Lorategi Publikoa 7 38 44 N10 N11 N12  • Foch (◀) 36 38 44 N12  • Larralde (▶) 36 38 N10 N11 N12  • Biarritzeko herriko etxea–Eduardo VII T1 36 38 44 N11 N12  • Continental (▶) T1 36 38 N11 N12  • Palais (◀) T1 36 38 N11 N12  • San Xerles–Marne (▶) T1 36 38 N11 N12  • San Xerles–Viktoria (◀) T1 36 38 N11 N12  • Aillet T1 36 38  • Eskola hiria 36  • Done Maddalen 38  • PoliklinikaANGELULarochefoucauld 6  • Lau Kantoiak 34  • Grand Champ • Bost Kantoiak 6 34  • Arrantzailea • Gotxoa • Lostalot • Belin Basoa 36  • Hariztia • Courbois 36  • Futaie • Numa • Dous Bos • Armand Toulet T1  • Bartak T1 BAIONABeyris 4  • Itturria • Gaudeul • Polo Beyris • Vallons • Lanbide unibertsitatea 30  • Artetako hiria • Kontserbatorioa • Jacques Loeb • Cassin 30 N6  • Lauga • Jenioaren zubia • Arsenal 30 N1  • Done Andere plaza 30 N1  • Reduit Boufflers 11 12 13 6 30 48 50  • Baionako geltokia T1 T2 30 56 51 53 54  XL'R   7 :

## Erreferentziak

* ↑ (Frantsesez) «Baionaldea: Tram'Busa laster jarriko da martxan» France Bleu 2019-08-05 (Noiz kontsultatua: 2021-03-21).
* ↑ Chronoplus. (2019-03-18). Chronoplus sareko mapa. .

## Ikus, gainera

* Txik Txak
* 1. linea

## Kanpo estekak

* Txik Txak sareko webgune ofiziala
* Datuak: Q89920721
iea  Tram'Busa :
# European Association for Machine Translation

European Association for Machine Translation (Itzulpengintza Automatikorako Europako Elkartea) International Association for Machine Translation elkartearen atal europarra da. Irabazi asmorik gabeko erakundea da eta itzulpengintza automatikoaren inguruko konferentzia eta tailerrak antolatzen ditu. 1991n erregistratu zen Suitzan, eta gaur egun motako honetako erakunde bakarra da Europan.

## Kanpo estekak

* European Association for Machine Translation
* Datuak: Q5412259
# Eustis (Florida)

Eustis Floridako hiri bat da. Lake konderrian kokatua dago. 2010ean 19.214 biztanle zituen, 24,9 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q988940
* Multimedia: Eustis, Florida / Q988940
# Eustenia

Eustenia Crambidae familiako tximeleta genero bat da. Bere espezie tipoa Eustenia acuminatalis da.

## Espezieak

| Espeziea | Irudia | Egoera |
| Eustenia acuminatalis | | daturik gabe |

## Kanpo estekak

* Datuak: Q5414345
# Eustasio Amilibia

Eustasio Amilibia Egaña (Tolosa, 1801eko martxoaren 29a - Donostia, 1864ko abuztuaren 12a) gipuzkoar politikaria izan zen. Gipuzkoako diputatu nagusia eta Donostiako alkatea ere izan zen. Halaber, korrejidore, buruzagi politiko, gobernadore zibila eta Gorteetako Diputatua izan zen. Lehen gerra karlistan, Eugenio de Aviraneta konspiratzaileak eraturiko zerbitzu sekretuan lan egin zuen.
Pedro Egaña politikari arabarraren lehengusua izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q5479373
# Eustaquio Ilundain

Eustaquio Ilundain Esteban (Iruñea, 1862ko irailaren 20a - Sevilla, 1937ko abuztuaren 10a) nafar elizgizona izan zen. Ourenseko apezpikua izan zen 1905-1920 urteetan. Eusko Ikaskuntza elkartearen sortzaileetako bat izan zen. Sevillako artzapezpikua izan zen 1930-1937 urteetan. Erlijio-gaiak landu zituen bere idatzietan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Ingelesez) The Hierarchy of the Catholic Church: Eustaquio Cardinal Ilundáin y Esteban
* Datuak: Q716487
* Multimedia: Eustaquio Ilundain y Esteban / Q716487
# Eustis (Maine)

Eustis Ameriketako Estatu Batuetako inkorporatutako herri bat da. Franklin konderrian dago, Maine estatuan. 641 biztanle ditu, 41,48 kilometro koadroko azaleran banatuta.

## Ikus, gainera

* Franklin konderrian

## Kanpo estekak

* Datuak: Q3448450
* Multimedia: Eustis, Maine / Q3448450
# Eustasio Amilibia parkea

Eustasio Amilibia parkea Gipuzkoako Donostia hiriburuko Amara Berri auzoan dagoen parke eta gune atsegina da. Pio XII.a plazan dago, Madril hiribideak parkea bitan banatzen du, alboan izen berdineko Eustasio Amilibia kalea duelarik. Bertako zuhaitzik adierazgarrienak zume eta hagina dira.

## Kanpo estekak

* Datuak: Q12257674
# Eustaquio Zubillaga

Eustaquio Zubillaga Iraola (Donostia, Gipuzkoa, 1933ko urriaren 26a - Santa Cruz Tenerifekoa, Kanariak, 2020ko martxoaren 18a) gipuzkoar futbolaria izan zen, aurrelari bezala jokatzen zuena.
1953ko urriaren 11n egin zuen debuta Real Sociedad taldearekin. Han 6 denboralditan zehar jokatu zuen, denera 126 partida jokatuz eta 24 gol eginez. Ondoren, 1959 eta 1960 bitartean Unión Deportiva Las Palmas taldean jokatu zuen. Azkenik, 1960 eta 1963 bitartean, Club Deportivo Tenerifen jokatu zuen.

## Taldeak

| Taldea | Herrialdea | Urteak |
| Real Sociedad | Euskal Herria | 1953-1959 |
| U. D. Las Palmas | Espainia | 1959-1960 |
| C. D. Tenerife | Espainia | 1960-1963 |

## Erreferentziak

* ↑ (Gaztelaniaz) Europa Press. (2020-03-21). Fallece el exjugador de la Real Sociedad Eustaquio Zubillaga a los 86 años. (Noiz kontsultatua: 2020-03-21).
* ↑ Real Sociedad. Eustaquio Zubillaga Iraola. (Noiz kontsultatua: 2020-03-21).

## Kanpo estekak

* Datuak: Q16880193
# Eustat

Eustat, euskararen estatistiketan espezializatua ez den arren Euskal Estatistika Erakundea izen ofiziala duena, Eusko Jaurlaritzaren erakunde autonomoa da, estatistikak lantzen diharduena, 1986ko azaroaren 25ean sortua. Jaurlaritzako Ekonomia eta Ogasun Sailari atxikia dago. Eustaten egitekoa da Euskal Autonomia Erkidegoko gizartearen eta ekonomiaren gaineko estatistika informazio ofiziala bildu, aztertu eta hedatzea. Gainera, ikerketa eta garapenean, prestakuntzan eta laguntza metodologikoan aritzen da, unibertsitateekin, estatu-erakundeekin eta Eurostatekin lankidetzan.
Datu Pertsonalak Babesteko Lege Organikoak bermatzen du Eustatek ez duela emango informatzailea identifikatu edo gizabanakotu dezakeen informaziorik, sekretu estatistikoak babesten baitu. Euskal Estatistika Batzordearen (Euskal Autonomia Erkidegoko Jaurlaritzako sailak, foru aldundiak eta udalak erakunde sortzaile direlarik) eta Euskal Estatistika Kontseiluaren (gizarte-eragile guztiek eta beste ordezkariek hartzen dute parte) aholku-organoen koordinatzaile gisa dihardu.
Eustaten estatistika-eragiketak Eusko Legebiltzarrak lau urtean behin onesten dituen planetan erabakitzen dira, eta urteko estatistika egitarauetan garatzen dira. Euskal Autonomia Erkidegorako 2005-2008 aldiko Estatistika Planean 180 eragiketari ekin zitzaion.

## Eustatek eskaintzen dituen zerbitzuak

* Informazio zerbitzua
* Neurrira egindako informazio estatistikoen eskariak
* Estatistiken informazioa, webgunean
* Datu-bankua
* Argitalpenen salmenta
* Aholkularitza metodologikoa

## Erreferentziak

* ↑ Eusko Jaurlaritzaren 251/1986 Dekretua. Euskal Herriko Agintaritzaren Aldizkaria, 236. zenbakia, 1986-11-29.
* ↑ Eusko Jaurlaritzaren 2/2005 Legea. Euskal Herriko Agintaritzaren Aldizkaria, 49. zenbakia, 2005-03-11.
* ↑ «Grafiko interaktiboak: Kanpo merkataritza» eu.eustat.eus (Noiz kontsultatua: 2022-07-21).

## Ikus, gainera

* INSEE kodea
* Nastat
* IINSEE - Frantziako estatistika eta ekonomia ikerketarako nazio institutua
* INE - Espainiako Estatistika Institutua
* Anjeles Iztueta

## Kanpo estekak

* Eustaten webgunea
* Eusko Jaurlaritzako Ekonomia eta Ogasun Saila
* (Gaztelaniaz) Datu Pertsonalak Babesteko Espainiako Lege Organikoa
* Datuak: Q810379
# Eustaquio Méndez probintzia

Eustaquio Méndez probintzia (gaztelaniaz: Provincia de Eustaquio Méndez) Boliviako Tarija departamenduko probintzia bat da. 4861 km²ko azalera du eta 2001eko erroldaren arabera 32038 biztanle zituen.

## Kanpo estekak

* Datuak: Q1473342
* Multimedia: Eustaquio Méndez Province / Q1473342
Txantiloi:Tarija departamenduko probintzia aurkibidea
# Filomena Matute Merino

Filomena Matute Merino (Viana, 1901eko abuztuaren 11 – 2010eko uztailaren 16a) urte gehien bizi izan den Euskal Herritarren artean dagoen emakumea da, 108 urterekin.

## Biografia

Bere gurasoak Apolonia Merino eta Julián Matuteren alaba, sei anai-arrebetatik gazteena izan zen. 1933an José Antonio Lestado Dueñasekin ezkondu zen eta bi seme-alaba izan zituen María Blanca eta Jose Antonio. Hiru iloba zeuzkan Javier, José David eta María Blanca.
Bere senarra 1989an hil zen eta bere azken urteetan moja den bere alaba Maria Blancarekin bizi izan zen. 2010eko uztailaren 16an hil zen.

## Ikus, gainera

* Euskal Herriko pertsonarik nagusienen zerrenda

## Kanpo loturak

* (Gaztelaniaz) 108. urtebetetzearen albistea Diario de Navarra egunkarian.
* Datuak: Q8961687
# Filomena Valenzuela Goyenechea

Filomena Valenzuela Goyenechea (Copiapó, 1848-Iquique, 1924) kantinera txiletarra izan zen Ozeano Bareko Gerran.

## Biografia

Familia aberats batekoa izan zen. Kantinera bihurtu nahi izan zuen bere senarra laguntzeko, Ozeano Bareko Gerrako Txileko kanpaina militarrean, Atacama batailoian.
Pisaguari egindako erasoan, Doloresko guduan eta Los Ángelesko guduan hartu zuen parte. Etsaien indarrei eraso egin zien, eta, salbuespen gisa, subteniente-maila eman zioten; Peruko Tacna eta Mirafloreseko guduetan ere parte hartu zuen.
Kantinera gisa, Valenzuela zaurituak sendatzen eta antzerki-aurkezpenekin animatzen aritu zen, Madrecita deitzen zioten soldaduen maitasuna handituz.
Gerra amaitzean, Iquiqueko Novedades antzokiko konpainian aritu zen.

## Erreferentziak

* 1 2 3 Doña Filomena Valenzuela Goyenechea. .
* ↑ Valdivia, Francisca. (4 de julio de 2011). La importancia de la mujer en la guerra de 1879 a 1884. Universidad Católica Silva Henríquez.
* ↑ Bravo-Elizondo, Pedro. (2003). «Filomena Valenzuela: Un libro y una calle iquiqueña» Revista de Ciencias Sociales (13): 171-176..

## Kanpo estekak

* Datuak: Q20015683
# Filomeno Mata (udalerria)

Filomeno Mata Mexikoko udalerri bat da. Veracruz de Ignacio de la Llave estatuan kokatua dago. 2010ean 16.418 biztanle zituen 43,24 km²ko azaleran. Herriburua [[Filomeno Mata (Filomeno Mata)|Filomeno Mata]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q13138788
* Multimedia: Filomeno Mata Municipality / Q13138788